Leonardo Leo

Leonardo Leo (1694/1701–1744) var en italiensk barokk-komponist innen den napolitanske skole.

Biografi 
Leo studerte ved konservatoriet della pietà de' Turchíni i Napoli, først hos Francesco Provenzale, senere hos Nicola Fago. Det har vært antatt at han var elev av Giuseppe Ottavio Pitoni og Alessandro Scarlatti, men han kan ikke ha studert hos noen av disse, derimot var han påvirket av begges komposisjoner. Han tidligste kjente verk er det kirkelige dramaet L'infedelta abbattuta som ble framført av hans medstudenter i 1712.

I 1714 oppførte Leo operaen Pisistrato ved hoffteateret, og fikk mye positiv omtale. Han holdt mange poster ved det kongelige kapellet, og fortsatte å skrive for scenen ved siden av å undervise ved konservatoriet. Fra 1717 til sin død i 1744 (ikke 1742 eller 1743 som Burney Piccinni oppgir) virket han som kirkekapellmester og direktør for konservatoriet Sant' Onofrio i fødebyen Napoli.

Etter å ha føyd komiske scener til Francesco Gasparinis Bajazette (Napoli, 1722), komponerte han komiske operaer på napolitansk språk, eksempelvis La’mpeca scoperta i 1723 og L'Alidoro i 1740.

Leonardo Leo døde av slag mens han var opptatt med å skrive nye arier for en nyoppføring av La Finta Frascatana.

Verk  
Leos mest berømte komiske opera var Amor vuol sofferenze (1739), bedre kjent som La Finta Frascatana. Han var også en betydelig opera seria-komponist, med  Demofoonte (1735), Farnace (1737) og L'Olimpiade (1737) som hans mest kjente i genren. Han er enda mer anerkjent som komponist av kirkemusikk.

Leo var den første komponist i den napolitanske skolen som fullt ut mestret moderne harmonisk kontrapunkt. Kirkemusikken hans er høytidelig og logisk heller enn lidenskapelig, og uten den sentimentaliteten vi finner i Francesco Durante og Giovanni Battista Pergolesis verker. seria-operaene hans er ganske stive og kalde, men i de komiske operaene viser han en fin humoristisk sans.  

Et karakteristisk eksempel på Leos kirkemusikk er Dixit Dominus in C. Flere arier fra operaene hans er tilgjengelige i moderne utgaver.

Som en av de fremste mestrene i den napolitanske skole utmerket Leo seg som komponist i alle tidens musikalske former. Han skrev mer enn 500 verk, ved siden av de tallrike operaene, mange kirkemusikalske verk som messer, salmer og kantanter, serenader og instrumentalverk. Det meste av musikken hans oppevares i biblioteket Conservatorio di San Pietro a Majella i Napoli, Vatikanets bibliotek og i British Library i London. 

Særlig betydning har Leos seks cellokonserter. 

Leo var også en god lærer; til hans elever finner vi blant annet Giovanni Battista Pergolesi, Niccolò Jommelli, Ignazio Fiorillo og Niccolò Piccinni.

Verk i utvalg 
Operaer (totalt 60)
 L'infedeltà abbattuta (1712) 
 Sofonisba (1719),
 Diana Amante
 Timocrate (1723) 
 Il trionfo di Camilla Regina de' Volsci (1726, Roma)
 Lo matrimonio annascuso (1727)
 Catone in Utica (1729)
 Il Demetrio (1732);
 Amor vuol sofferenza (1733, Napoli)
 La clemenza di Tito (1735)
 Demoofonte (1735)
 L'Olimpiade (1737)
 Le nozze di Psiche e Amore komponert i anledning kong Carlo III. og Maria Amalia Walburga von Sachsens bryllup.
 Ciro riconosciuto (1739)
 Achille in Sciro (ca. 1743)
 Deceballo (1743)

Oratorier
 La morte di Abele (1732) 
 Sant'Elena al Calvario (1732)

Kirkemusikk
 Ave Maria
 Miserere

Instrumentalmusikk
 6 cellokonserter (1737–38)
 Konsert for 4 fioliner
 2 Fløytekonserter
 Toccate per cembalo

Referanser

Litteratur

Eksterne lenker 
 
 
 
 
 
 
 

Barokkomponister
Operakomponister
Italienske komponister
Personer fra Brindisi
Personer fra Napoli